ΠΕΡΙΕΧΟΜΕΝΑ
ΑΠΟΦΑΣΕΙΣ
1 Τροποποίηση της υπό στοιχεία οικ. 127200/
ΔΤΒΝ2234/Τμ.Δ/Φ.14.3/9-12-2015 (Β’  2659) κοι-νής υπουργικής απόφασης «Προσαρμογή της Ελληνικής Νομοθεσίας στην Οδηγία 2013/29/ΕΕ του Ευρωπαϊκού Κοινοβουλίου και του Συμβου-λίου, της 12ης Ιουνίου 2013, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ειδών πυροτεχνίας (αναδιατύπωση)».
2 Αποδοχή δωρεάς εκτιμώμενης αξίας έντεκα χιλιά-
δων ευρώ (11.000,00 €), του ΚΑΥΜΕΝΑΚΗ Ιωάννη προς την Ελληνική Αστυνομία.
3 Ειδική Πιστοποίηση Πρωτοβάθμιας Κοινωνικής 
Φροντίδας του Ν.Π.Ι.Δ.: Σύλλογος Γονέων Κηδε-μόνων και Φίλων των Παιδιών του Θ.Χ.Π.Π. Ρόδου «Ο ΑΓΙΟΣ ΑΝΔΡΕΑΣ» και των Ατόμων με Νοητική Υστέρηση «Η ΣΤΟΡΓΗ», Ειδική Πιστοποίηση Δευ-τεροβάθμιας Κοινωνικής Φροντίδας του Ν.Π.Ι.Δ.: Η Ασπίδα του Δαυίδ, Ανανέωση Ειδικής Πιστο-ποίησης Πρωτοβάθμιας Κοινωνικής Φροντίδας των Ν.Π.Ι.Δ.: α) Σύλλογος Γονέων, Κηδεμόνων και Φίλων Αυτιστικών Ατόμων «Άγιος Αρσένιος ο Καππαδόκης» και β) Πανελλαδικός Σύνδεσμος Παραπληγικών και Κινητικά Αναπήρων, Ανανέω-ση Ειδικής Πιστοποίησης Πρωτοβάθμιας και Δευ-τεροβάθμιας Κοινωνικής Φροντίδας του Ν.Π.Ι.Δ.: Πανελλαδική Ένωση για την Ψυχοκοινωνική Απο-κατάσταση και την Επαγγελματική Επανένταξη «ΠΕΨΑΕΕ».
4 Τροποποίηση απόφασης ίδρυσης σχολής Προπο-
νητών Πάλης Γ’ Κατηγορίας στην Αθήνα.
5 Τροποποίηση της υπουργικής απόφασης υπό 
στοιχεία ΣΤ-29900/77 «Περί της διαδικασίας εκ-δόσεως των εγκρίσεων, για κυκλοφορία στην Ελ-λάδα αυτοκινήτων οχημάτων κ.λπ.» (Β’1318). 
6 Συγχώνευση Τομέων στο Τμήμα Ιατρικής του Αρι-
στοτελείου Πανεπιστημίου Θεσσαλονίκης και κα-τανομή των εργαστηρίων, κλινικών και μουσείων στους Τομείς, κατόπιν συγχωνεύσεως. ΑΠΟΦΑΣΕΙΣ
Αριθμ. 66695 (1)
   Τροποποίηση της υπό στοιχεία οικ. 127200/
ΔΤΒΝ2234/Τμ.Δ/Φ.14.3/9-12-2015 (Β’ 2659) κοι-
νής υπουργικής απόφασης «Προσαρμογή της 
Ελληνικής Νομοθεσίας στην Οδηγία 2013/29/ΕΕ 
του Ευρωπαϊκού Κοινοβουλίου και του Συμβου-λίου, της 12ης Ιουνίου 2013, για την εναρμόνιση 
των νομοθεσιών των κρατών μελών σχετικά με 
τη διαθεσιμότητα στην αγορά ειδών πυροτεχνί-ας (αναδιατύπωση)». 
 ΟΙ ΥΠΟΥΡΓΟΙ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ 
 Έχοντας υπόψη:
Τις διατάξεις:
1. Του ν. 1338/1983 «Εφαρμογή του κοινοτικού δικαίου» 
(Α’ 34) και ιδίως, το άρθρο 1, την περ. στ της παρ. 1 και 
την παρ. 2 του άρθρου 2, το άρθρο 3, όπως αυτό αντικα-ταστάθηκε με το άρθρο 65 του ν. 1892/1990 (Α’ 101) και 
το άρθρο 4, όπως αυτό αντικαταστάθηκε με την παρ. 4 
του άρθρου 6 του ν. 1440/1984 (Α’ 70) και τροποποιήθηκε 
τελικώς με το άρθρο 20 του ν. 4753/2020 (Α’ 227).
2. Του ν. 4622/2019 «Επιτελικό Κράτος: οργάνωση, 
λειτουργία και διαφάνεια της Κυβέρνησης, των κυβερ-
νητικών οργάνων και της κεντρικής δημόσιας διοίκησης» 
(Α’ 133) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά όργανα» (Α΄ 98).
3. Του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμο-
διοτήτων μεταξύ Υπουργείων» (Α’ 119).
4. Του π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπλ. Υπουργών και Υφυπουρ-γών» (Α’ 121).
5. Του π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α’ 192).
6. Του άρθρου 47 του ν. 4605/2019 «Εναρμόνιση της 
ελληνικής νομοθεσίας με την Οδηγία (ΕΕ) 2016/943 του 
Ευρωπαϊκού Κοινοβουλίου και του Συμβουλίου τηςΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
30 Ιουνίου 2021 ΤΕΥΧΟΣ  ΔΕΥΤΕΡΟ Αρ. Φύλλου  278636653
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36654 Τεύχος B’ 2786/30.06.2021
8ης Ιουνίου 2016 σχετικά με την προστασία της τεχνο-
γνωσίας και των επιχειρηματικών πληροφοριών που 
δεν έχουν αποκαλυφθεί (εμπορικό απόρρητο) από την 
παράνομη απόκτηση, χρήση και αποκάλυψή τους (EEL 
157 της 15.6.2016) - Μέτρα για την επιτάχυνση του έργου 
του Υπουργείου Οικονομίας και Ανάπτυξης και άλλες 
διατάξεις» (Α’ 52).
7. Tης Οδηγίας 2013/29/ΕΕ του Ευρωπαϊκού Κοινοβου-
λίου και του Συμβουλίου της 12ης Ιουνίου 2013 για την 
εναρμόνιση των κρατών μελών σχετικά με τη διαθεσι-
μότητα στην αγορά ειδών πυροτεχνίας (αναδιατύπωση).
8. Της υπό στοιχεία οικ. 127200/ΔΤΒΝ2234/Τμ. Δ/Φ. 
14.3/9-12-2015 (Β’ 2659) κοινής υπουργικής απόφασης 
με θέμα: «Προσαρμογή της Ελληνικής Νομοθεσίας στην 
Οδηγία 2013/29/ΕΕ του Ευρωπαϊκού Κοινοβουλίου και 
του Συμβουλίου, της 12ης Ιουνίου 2013, για την εναρ-
μόνιση των νομοθεσιών των κρατών μελών σχετικά με 
τη διαθεσιμότητα στην αγορά ειδών πυροτεχνίας (ανα-διατύπωση)».
9. Του διορθωτικού στην Οδηγία 2013/29/ΕΕ του 
Ευρωπαϊκού Κοινοβουλίου και του Συμβουλίου, της
12ης Ιουνίου 2013, για την εναρμόνιση των νομοθεσιών 
των κρατών μελών σχετικά με τη διαθεσιμότητα στην 
αγορά ειδών πυροτεχνίας αναφορικά με τον ορισμό του 
«είδους πυροτεχνίας», το οποίο δημοσιεύθηκε στην Επί-
σημη Εφημερίδα της Ευρωπαϊκής Ένωσης (L 94/9) της 18.03.2021.
10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο-
γισμού, αποφασίζουμε:
Άρθρο 1
Η παρ. 1 του άρθρου 3 της υπό στοιχεία οικ. 127200/
ΔΤΒΝ2234/Τμ. Δ/Φ. 14.3/9-12-2015 (Β’  2659) κοινής 
υπουργικής απόφασης τροποποιείται ως ακολούθως:
«1. «είδος πυροτεχνίας»: κάθε είδος που περιέχει 
εκρηκτικές ουσίες ή εκρηκτικό μείγμα ουσιών και έχει 
σχεδιασθεί για να παράγει θερμότητα, φως, ήχο, αέριο 
ή καπνό ή συνδυασμό αυτών των αποτελεσμάτων μέσα 
από εξώθερμη, αυτοσυντηρούμενη χημική αντίδραση».
Άρθρο 2
Δημοσίευση - έναρξη ισχύος
Κατά τα λοιπά εξακολουθεί να ισχύει η υπό στοιχεία 
οικ. 127200/ΔΤΒΝ2234/Τμ. Δ/Φ. 14.3/9-12-2015 (Β’ 2659) 
κοινή υπουργική απόφαση.
Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 15 Ιουνίου 2021
Οι Υπουργοί
Ανάπτυξης Προστασίας
και Επενδύσεων του Πολίτη
ΣΠΥΡΙΔΩΝ - ΑΔΩΝΙΣ  ΜΙΧΑΗΛ ΧΡΥΣΟΧΟΪΔΗΣ
ΓΕΩΡΓΙΑΔΗΣ  (2)
    Αποδοχή δωρεάς εκτιμώμενης αξίας έντεκα χι-
λιάδων ευρώ (11.000,00 €), του ΚΑΥΜΕΝΑΚΗ Ιω-
άννη προς την Ελληνική Αστυνομία. 
 Με την υπ’ αρ. 9007/11/902-Β/10.06.2021 απόφαση 
του Προϊσταμένου Κλάδου Διαχειριστικής - Τεχνικής 
Υποστήριξης και Πληροφορικής του Αρχηγείου της 
Ελληνικής Αστυνομίας, που εκδόθηκε σύμφωνα με τις 
διατάξεις της παρ. 1 του άρθρου 3 του ν. 4182/2013 
(Α’ 185), κατ’ εφαρμογή και των διατάξεων των άρθρων 
496, 498 και 499 Α.Κ., γίνεται αποδεκτή η δωρεά του 
ΚΑΥΜΕΝΑΚΗ Ιωάννη προς την Ελληνική Αστυνομία και συγκεκριμένα προς το Τμήμα Ασφαλείας Τρίπολης της 
Διεύθυνσης Αστυνομίας Αρκαδίας, εκτιμώμενης αξίας 
έντεκα χιλιάδων ευρώ (11.000,00 €), που αφορά ένα (1) όχημα, τύπου επιβατικό τζίπ, μάρκας NISSAN, μοντέλο QASHQAI 1.197cc, μεταχειρισμένο.
Ο Προϊστάμενος Κλάδου
  ΔΗΜΗΤΡΙΟΣ ΠΑΝΤΕΛΗΣ
Ι
Αριθμ. 38740 (3)
    Ειδική Πιστοποίηση Πρωτοβάθμιας Κοινωνικής 
Φροντίδας του Ν.Π.Ι.Δ.: Σύλλογος Γονέων Κηδε-
μόνων και Φίλων των Παιδιών του Θ.Χ.Π.Π. Ρόδου 
«Ο ΑΓΙΟΣ ΑΝΔΡΕΑΣ» και των Ατόμων με Νοητική 
Υστέρηση «Η ΣΤΟΡΓΗ», Ειδική Πιστοποίηση Δευ-
τεροβάθμιας Κοινωνικής Φροντίδας του Ν.Π.Ι.Δ.: 
Η Ασπίδα του Δαυίδ, Ανανέωση Ειδικής Πιστοποί-
ησης Πρωτοβάθμιας Κοινωνικής Φροντίδας των 
Ν.Π.Ι.Δ.: α) Σύλλογος Γονέων, Κηδεμόνων και Φί-
λων Αυτιστικών Ατόμων «Άγιος Αρσένιος ο Καπ-
παδόκης» και β) Πανελλαδικός Σύνδεσμος Πα-
ραπληγικών και Κινητικά Αναπήρων, Ανανέωση 
Ειδικής Πιστοποίησης Πρωτοβάθμιας και Δευτε-
ροβάθμιας Κοινωνικής Φροντίδας του Ν.Π.Ι.Δ.: 
Πανελλαδική Ένωση για την Ψυχοκοινωνική Απο-
κατάσταση και την Επαγγελματική Επανένταξη 
«ΠΕΨΑΕΕ». 
 Η ΠΡΟΪΣΤΑΜΕΝΗ
ΤΗΣ ΓΕΝΙΚΗΣ ΔΙΕΥΘΥΝΣΗΣΚΟΙΝΩΝΙΚΗΣ ΑΛΛΗΛΕΓΓΥΗΣ ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Έχοντας υπόψη:
1. Το άρθρο 5 του ν. 2646/1998 «Ανάπτυξη του Εθνικού 
Συστήματος Κοινωνικής Φροντίδας και άλλες διατάξεις» 
(Α’ 236).
2. Το εδάφ. δ’ τις παρ. 1 και 2 του άρθρου 7, του ν. 3106/
2003 «Αναδιοργάνωση του Εθνικού Συστήματος Κοινω-
νικής Φροντίδας και άλλες διατάξεις» (Α’ 30).
3. Την παρ. 3 του άρθρου 283, του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ-
νης Διοίκησης-Πρόγραμμα Καλλικράτης» (Α’ 87).
4. Το εδάφ. α’ την παρ. 1, του άρθρου 3, του ν. 3895/
2010 (Α’ 206) «Κατάργηση και συγχώνευση υπηρεσιών, οργανισμών και φορέων του δημοσίου τομέα».
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36655 Τεύχος B’ 2786/30.06.2021
5. Το άρθρο 9, του ν. 4052/2012 Νόμος αρμοδιότη-
τας Υπουργείων Υγείας και Κοινωνικής Αλληλεγγύης και 
Εργασίας και Κοινωνικής Ασφάλισης για εφαρμογή του 
νόμου «Έγκριση των Σχεδίων Συμβάσεων Χρηματοδο-
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελλη-
νικής Δημοκρατίας …της εθνικής οικονομίας» (Α’ 41).
6. Το άρθρο 7, του ν. 4455/2017 «Εθνικό Μητρώο Φορ-
τοεκφορτωτών, Εθνικό Μητρώο Ιδιωτικών Φορέων Κοι-
νωνικής Φροντίδας και άλλες διατάξεις» (Α’ 22).
7. Το άρθρο 109, του ν. 4622/2019 «Επιτελικό Κράτος: 
οργάνωση, λειτουργία και διαφάνεια της Κυβέρνησης, 
των κυβερνητικών οργάνων και της κεντρικής δημόσιας 
διοίκησης» (Α’ 133).
8. Το π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους-Μεταφορά υπηρεσιών και αρμοδι-οτήτων μεταξύ Υπουργείων» (Α’ 119).
9. Το π.δ. 134/2017 «Οργανισμός Υπ. Εργασίας, Κοιν. 
Ασφάλισης και Κοινωνικής Αλληλεγγύης» (Α’ 168). 
10. Το π.δ. 84/2019 «Σύσταση και κατάργηση Γενικών 
Γ ραμματειών και Ειδικών Γ ραμματειών/Ενιαίων Διοικη-τικών Τομέων Υπουργείων» (Α’ 123).
11. Την υπό στοιχεία Γ .Π.:Π2γ/οικ.59633/2011 απόφα-
ση του Υπουργού Υγείας και Κοινωνικής Αλληλεγγύης 
«Καθορισμός της μορφής του Αριθμού Μητρώου, στο 
Εθνικό Μητρώο και στο Μητρώο Περιφερειακών Ενο-
τήτων Φορέων Κοινωνικής Φροντίδας Ιδιωτικού Τομέα 
Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. Στοιχεία και Διαδικασία Εγγραφής» (Β’ 1310).
12. Την κοινή απόφαση των Υπουργών Οικονομικών 
και Υγείας και Κοινωνικής Αλληλεγγύης με υπό στοιχεία 
Π(2)γ/οικ. 34029/10-4-2012, «Πιστοποίηση Φορέων Πα-
ροχής Υπηρεσιών Κοινωνικής Φροντίδας του Ιδιωτικού Τομέα μη Κερδοσκοπικού Χαρακτήρα και ΜΚΟ Εθελο-ντικού χαρακτήρα» (Β’ 1163).
13. Τις εισηγήσεις σκοπιμότητας των αρμόδιων Περι-
φερειακών Ενοτήτων.
14. Τη γνωμοδότηση του Ε.Κ.Κ.Α. σχετικά με την πι-
στοποίηση των Ν.Π.Ι.Δ. μη κερδοσκοπικού χαρακτήρα 
ως φορέων παροχής υπηρεσιών κοινωνικής φροντίδας, 
που μας διαβιβάστηκε με το υπ’ αρ. 4090/24-5-2021 έγ-γραφό του.
15. Το γεγονός ότι βάσει του ν. 4455/2017 (Β’ 22) «Εθνι-
κό Μητρώο…. και άλλες διατάξεις» έχει πραγματοποι-
ηθεί η εγγραφή των φορέων στο Ηλεκτρονικό Εθνικό 
Μητρώο Ιδιωτικών Φορέων Κοινωνικής Φροντίδας.
16. Το γεγονός ότι από την απόφαση αυτή δεν προκα-
λείται δαπάνη σε βάρος του κρατικού προϋπολογισμού, 
αποφασίζουμε:
Α. Την Ειδική Πιστοποίηση ως φορέα παροχής υπηρε-
σιών Πρωτοβάθμιας Κοινωνικής Φροντίδας μη κερδο-
σκοπικού χαρακτήρα του Ν.Π.Ι.Δ.:
- Σύλλογος Γονέων Κηδεμόνων και Φίλων των Παιδιών 
του Θ.Χ.Π.Π. Ρόδου «Ο ΑΓΙΟΣ ΑΝΔΡΕΑΣ» και των Ατόμων 
με Νοητική Υστέρηση «Η ΣΤΟΡΓΗ», με έδρα στη Ρόδο
Β. Την Πιστοποίηση ως φορέα παροχής υπηρεσιών 
Δευτεροβάθμιας Κοινωνικής Φροντίδας μη κερδοσκο-
πικού χαρακτήρα του Ν.Π.Ι.Δ.:- Η Ασπίδα του Δαυίδ, με έδρα στην Αθήνα
Γ . Την Ανανέωση Πιστοποίησης ως φορέων παροχής 
υπηρεσιών Πρωτοβάθμιας Κοινωνικής Φροντίδας μη 
κερδοσκοπικού χαρακτήρα των Ν.Π.Ι.Δ.
α) Σύλλογος Γονέων, Κηδεμόνων και Φίλων Αυτιστικών 
Ατόμων, με διακριτικό τίτλο «Άγιος Αρσένιος ο Καππα-
δόκης» και έδρα στο Μεσολόγγι και
β) Πανελλαδικός Σύνδεσμος Παραπληγικών και Κινη-
τικά Αναπήρων, με έδρα στο Μοσχάτο
Δ. Την Ανανέωση Πιστοποίησης ως φορέα παροχής 
υπηρεσιών Πρωτοβάθμιας και Δευτεροβάθμιας Κοι-
νωνικής Φροντίδας μη κερδοσκοπικού χαρακτήρα του Ν.Π.Ι.Δ.
- Πανελλαδική Ένωση για την Ψυχοκοινωνική Αποκα-
τάσταση και την Επαγγελματική Επανένταξη, με διακρι-τικό τίτλο «ΠΕΨΑΕΕ» και έδρα στην Αθήνα.
Η διάρκεια της ειδικής πιστοποίησης είναι τέσσερα (4) 
έτη από τη δημοσίευση της παρούσας στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 13 Iουνίου 2021
Η Προϊσταμένη
της Γενικής Διεύθυνσης
ΑΘΗΝΑ ΔΙΑΚΟΥΜΑΚΟΥ 
Ι
Αριθμ. οικ. 185669 (4)
Τροποποίηση απόφασης ίδρυσης σχολής Προπο-
νητών Πάλης Γ’ Κατηγορίας στην Αθήνα.
   Η ΠΡΟΪΣΤΑΜΕΝΗ 
ΤΗΣ ΓΕΝΙΚΗΣ ΔΙΕΥΘΥΝΣΗΣ
ΟΡΓ ΑΝΩΣΗΣ ΑΘΛΗΤΙΣΜΟΥ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
  Έχοντας υπόψη
1. Τις διατάξεις:α) Του άρθρου 109 του ν. 4622/2019 «Επιτελικό Κρά-
τος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής 
δημόσιας διοίκησης» (Α’ 133).
2. α) Της παρ. 6 του άρθρου 136 του ν. 2725/1999 
(Α’121), όπως αντικαταστάθηκε με τη παρ. 2 του άρθρου 
78 του ν. 4170/2013 «Ενσωμάτωση της Οδηγίας 2011/16/
ΕΕ, ρύθμιση θεμάτων της ΕΛ.Τ.Ε., αναμόρφωση Οργανι-σμού του Ν.Σ.Κ. και άλλες διατάξεις».
β) Του π.δ. 4/2018 «Οργανισμός Υπουργείου Πολιτι-
σμού και Αθλητισμού», όπως ισχύει (Α’ 7).
3. Το υπό στοιχεία ΥΠΠΟΑ/172738/19-4-2021 εισερ-
χόμενο έγγραφο του Διευθυντή της σχολής.
4. Από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού, απο-
φασίζουμε:
Τροποποιείται η υπό στοιχεία ΥΠΠΟΑ/Γ ΔΟΑ/ΔΑΑ/
ΤΠΕΑ/371277/22593/12046/3042/5-12-2019, (Β’ 4654) 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36656 Τεύχος B’ 2786/30.06.2021
απόφαση του Υφυπουργού Πολιτισμού και Αθλητισμού, 
ως προς την καταληκτική ημερομηνία λειτουργίας της 
σχολής, η οποία ορίζεται την 29η Δεκεμβρίου 2021.
Κατά τα λοιπά, η απόφαση ισχύει ως έχει.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 29 Απριλίου 2021
Η Προϊσταμένη
της Γενικής Διεύθυνσης
ΙΩΑΝΝΑ ΜΩΡΑΪΤΗ
Ι
Αριθμ. Γ4/156181 (5)
    Τροποποίηση της υπουργικής απόφασης υπό 
στοιχεία ΣΤ-29900/77 «Περί της διαδικασίας εκ-
δόσεως των εγκρίσεων, για κυκλοφορία στην Ελ-
λάδα αυτοκινήτων οχημάτων κ.λπ.» (Β’1318).  
 Ο ΥΦΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ  
 Έχοντας υπόψη: 
1. Τις διατάξεις: 
α. Του άρθρου 84 του ΚΟΚ που κυρώθηκε με το 
ν. 2696/1999 (Α’ 57).
β. Του άρθρου δεύτερου του v. 1741/1987 (Α’ 225) 
«Κύρωση Ευρωπαϊκής Συμφωνίας για τη Διεθνή Οδική 
Μεταφορά Επικίνδυνων Εμπορευμάτων (ΑDR) που υπο-
γράφηκε στη Γενεύη την 30ή Σεπτεμβρίου 1957.
γ. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», όπως κωδικο-ποιήθηκε με το π.δ. 63/2005 (Α’ 98).
δ. Του ν. 4622/2019 «Επιτελικό Κράτος: οργάνωση, 
λειτουργία και διαφάνεια της Κυβέρνησης, των κυβερ-
νητικών οργάνων και της κεντρικής δημόσιας διοίκησης» 
(Α’ 133).
ε. Του π.δ. 123/2016 (Α’ 208) Ανασύσταση και μετονο-
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ-
γείου Τουρισμού, σύσταση Υπουργείου Μεταναστευ-
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ-
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων. 
στ. Του π.δ. 123/2017 «Οργανισμός του Υπουργείου 
Υποδομών και Μεταφορών» (Α’ 151).
ζ. Του π.δ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α’ 121).
η. Της υπό στοιχεία ΔΝΣα’/οικ. 59172/7775/ΦΝ 
459/30-7-2019 κοινής απόφασης του Πρωθυπουργού 
και του Υπουργού Υποδομών και Μεταφορών «Ανάθεση 
αρμοδιοτήτων στον Υφυπουργό Υποδομών και Μεταφο-
ρών Ιωάννη Κεφαλογιάννη» (Β’ 3058).
θ. Του άρθρου 5 του ν. 3469/2006 «Εθνικό Τυπογρα-
φείο, Εφημερίς της Κυβερνήσεως και λοιπές διατάξεις» (Α’ 131). ι. Του ν. 4727/2020 «Ψηφιακή Διακυβέρνηση (Ενσω-
μάτωση στην Ελληνική Νομοθεσία της Οδηγίας (ΕΕ) 
2016/2102 και της Οδηγίας (ΕΕ) 2019/1024) - Ηλεκτρο-
νικές Επικοινωνίες (Ενσωμάτωση στο Ελληνικό Δίκαιο 
της Οδηγίας (ΕΕ) 2018/1972) και άλλες διατάξεις» (Α’ 184). 
ια. Του μέρους 9 του παρ. Ι.1 του άρθρου 8 της 
κοινής υπουργικής απόφασης υπό στοιχεία οικ. Γ5/ 
48222/2474/2019 (Β’ 2755 και Β’ 4446) «Προσαρμογή 
της ελληνικής νομοθεσίας προς τις διατάξεις της Οδη-
γίας 2008/68/ΕΚ του Ευρωπαϊκού Κοινοβουλίου και του 
Συμβουλίου, σχετικά με τις εσωτερικές μεταφορές επικίν-
δυνων εμπορευμάτων, όπως τα παραρτήματά της προ-
σαρμόστηκαν στην επιστημονική και τεχνική πρόοδο 
με τις Οδηγίες 61/2010/ΕΕ, 2012/45/ΕΕ, 2014/103/ΕΕ, 
(ΕΕ) 2016/2309, (ΕΕ) 2018/217 και (ΕΕ) 2018/1846 της 
Επιτροπής», όπως ισχύει. 
ιβ. Της ΣΤ-29900/77/10-12-1977 υπουργικής απόφα-
σης «Περί της διαδικασίας εκδόσεως των εγκρίσεων για 
την κυκλοφορία στην Ελλάδα αυτοκινήτων οχημάτων 
κ.λπ.» (Β’ 1318). 
2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε:
Άρθρο 1 
Στο τέλος της παρ.  6 του κεφαλαίου Α’ της ΣΤ-
29900/77/10-12-1977 (Β’ 1318) απόφασης, όπως ισχύει, 
προστίθενται παράγραφοι ως εξής: 
«7. Οχήματα τα οποία έχουν εισαχθεί στη χώρα έως 
και την 31.3.2018, επιτρέπεται, κατά παρέκκλιση των δι-ατάξεων του υποτμήματος 1.6.5.17 του παραρτήματος 
Ι.1.Α της κοινής υπουργικής απόφασης ενσωμάτωσης 
της ισχύουσας έκδοσης της Συμφωνίας ADR, να ταξινο-μηθούν έως και την 31.12.2021 για τη διενέργεια μόνο 
εθνικών μεταφορών, εφόσον ικανοποιούν τις απαιτήσεις 
της υπό στοιχεία  Γ1/20655/2897/2015 (Β’ 1495) κοινής υπουργικής απόφασης. Η ημερομηνία εισαγωγής απο-
δεικνύεται από το πιστοποιητικό ταξινόμησης οχήματος 
στο όνομα του αιτούντος την άδεια κυκλοφορίας ή του 
κατασκευαστή της δεξαμενής. Εφόσον το πιστοποιητικό 
ταξινόμησης δεν έχει εκδοθεί στο όνομα των προανα-
φερόμενων προσώπων, απαιτείται τιμολόγιο πώλησης 
στο όνομα αυτών με ημερομηνία προγενέστερη της 
31.12.2018. 
Η συμμόρφωση με τις απαιτήσεις της υπό στοιχεία 
Γ1/20655/2897/2015 κοινής υπουργικής απόφασης, πι-
στοποιείται με την έκδοση πρακτικού πλήρους οχήματος 
από φορέα ελέγχου ορισμένο σύμφωνα με την απόφαση 
υπ’ αρ. 72411/3149/00 (Β’ 1133/2001), όπως ισχύει και με 
πιστοποιητικό έγκρισης οχήματος ADR από ΚΤΕΟ της 
χώρας. Κατά τα λοιπά, για την έκδοση της άδειας κυκλο-
φορίας των οχημάτων αυτών, ισχύουν οι διατάξεις του κεφ. Α’ και ΙΔ της παρούσας απόφασης. Επί των αδειών 
κυκλοφορίας των οχημάτων της παρούσας παραγράφου 
τίθεται η παρατήρηση «ΕΘΝΙΚΩΝ ΜΕΤΑΦΟΡΩΝ». 
8. Φορτηγά οχήματα κατηγορίας Ν, με μέγιστη αποδε-
κτή μάζα φορτωμένου οχήματος ≤ 7500 Kg, των οποίων 
η ηλεκτρική καλωδίωση δεν πληροί τις απαιτήσεις του 
ISO 6722-1:2011+Cor01:2012 ή ISO 6722-2:2013 του 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36657 Τεύχος B’ 2786/30.06.2021
παραρτήματος Ι.1.B της κοινής υπουργικής απόφασης 
ενσωμάτωσης της ισχύουσας έκδοσης της Συμφωνίας 
ADR, επιτρέπεται να ταξινομηθούν έως την 31.12.2022 
ως οχήματα κατηγορίας ΕΧ/ΙΙ ή ΑΤ, για τη διενέργεια απο-
κλειστικά εθνικών μεταφορών. Για τη θέση σε κυκλοφο-
ρία των οχημάτων αυτών πρέπει να πληρούνται οι λοιπές 
απαιτήσεις της ισχύουσας κατά την ημερομηνία ταξινό-
μησης νομοθεσίας για τις μεταφορές των επικίνδυνων 
εμπορευμάτων (Συμφωνία ADR) και οι διατάξεις του κεφ. 
Α’ και ΙΔ της παρούσας απόφασης. Επί των αδειών κυ-
κλοφορίας των οχημάτων της παρούσας παραγράφου 
τίθεται η παρατήρηση «ΕΘΝΙΚΩΝ ΜΕΤΑΦΟΡΩΝ».
Άρθρο 2
Έναρξη ισχύος 
Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της 
Κυβερνήσεως. 
  Παπάγου, 14 Ιουνίου 2021
Ο Υφυπουργός
ΙΩΑΝΝΗΣ ΚΕΦΑΛΟΓΙΑΝΝΗΣ
Ι
Αριθμ. 35080 (6)
    Συγχώνευση Τομέων στο Τμήμα Ιατρικής του Αρι-
στοτελείου Πανεπιστημίου Θεσσαλονίκης και κα-
τανομή των εργαστηρίων, κλινικών και μουσείων 
στους Τομείς, κατόπιν συγχωνεύσεως. 
 Ο ΠΡΥΤΑΝΗΣ
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥΘΕΣΣΑΛΟΝΙΚΗΣ 
 Έχοντας υπόψη:
α) Τη διάταξη της παρ. 4 του άρθρου 10 και παρ. 2 και 
3 του άρθρου 28 του ν. 4485/2017 (Α’ 114), όπως ισχύει.
β) Την υπό στοιχεία Β1/649 από 14-10-1987 απόφαση 
του Υπουργού Εθνικής Παιδείας, Έρευνας και Θρησκευ-
μάτων περί συστάσεως Τομέων στο Τμήμα Ιατρικής του Πανεπιστημίου Θεσσαλονίκης (Β’ 552), όπως ισχύει.
γ) Την υπό στοιχεία Α/3446 από 08-01-1992 πράξη 
του Πρύτανη του Αριστοτελείου Πανεπιστημίου Θεσ-
σαλονίκης περί κατανομής των εργαστηρίων, κλινικών και μουσείων του Τμήματος Ιατρικής του ΑΠΘ σε Τομείς(Β’ 282), όπως ισχύει.
δ) Τις εργασίες και τις προτάσεις της Επιτροπής Εσω-
τερικού Κανονισμού του Τμήματος Ιατρικής του ΑΠΘ.
ε) Τις απόψεις των Διευθυντών όλων των Τομέων του 
Τμήματος Ιατρικής του ΑΠΘ.
στ) Την εισήγηση του Διοικητικού Συμβουλίου του 
Τμήματος Ιατρικής του ΑΠΘ στην από 18-05-2021 συ-
νεδρίασή του.
ζ) Την έκθεση σκοπιμότητας.
η) Το έγγραφο με υπ’ αρ. 30630/25-05-2021 ανα-
κοινοποιημένο στο ορθό με το έγγραφο με υπ’ αρ. 
30791/26-05-2021 του Τμήματος Ιατρικής, με συνημμέ-νο το απόσπασμα πρακτικών της υπ’ αρ. 28/25-05-2021 
συνεδρίασης της Συνέλευσης του Τμήματος Ιατρικής,
θ) Την απόφαση της Συγκλήτου του Αριστοτελείου 
Πανεπιστημίου Θεσσαλονίκης [έκτακτη συνεδρίαση 
υπ’ αρ. 3067/28-05-2021 (υπ’ αρ. 34127/07-06-2021)], 
ανακοινοποιημένη στο ορθό με το έγγραφό της υπ’ αρ. 34698/08-06-2021.
ι) Την υπό στοιχεία 108075/Ζ1/03-07-2019 (ΥΟΔΔ 432, 
διόρθωση σφάλματος ΥΟΔΔ 809) διαπιστωτική πράξη 
του Υπουργού Παιδείας, Έρευνας και Θρησκευμάτων 
περί εκλογής Πρύτανη και τεσσάρων (4) Αντιπρυτάνε-
ων του Αριστοτελείου Πανεπιστημίου Θεσσαλονίκης με 
θητεία τριών (3) ετών, από 01-09-2019 έως 31-08-2022.
ια) Tην υπ’ αρ. 778/09-09-2019 πράξη του Πρύτανη του 
Α.Π.Θ. «Καθορισμός του τομέα ευθύνης και των επιμέ-
ρους αρμοδιοτήτων των τεσσάρων (4) Αντιπρυτάνεων 
του Αριστοτελείου Πανεπιστημίου Θεσσαλονίκης», όπως 
εγκρίθηκε με την υπ’ αρ. 975/11-09-2019 απόφαση της 
Συγκλήτου του Α.Π.Θ. στη συνεδρίαση υπ’ αρ. 3001/9 
και 10-09-2019 (Β΄ 3493).
ιβ) Την υπ’ αρ. 3633/03-10-2019 πράξη του Πρύτανη 
του Α.Π.Θ., σχετικά με την τροποποίηση της ανωτέρω υπ’ 
αρ. 778/09-09-2019 πράξης του Πρύτανη του Αριστοτε-
λείου Πανεπιστημίου Θεσσαλονίκης (ΑΠΘ), ως προς τις επιμέρους αρμοδιότητες των Αντιπρυτάνεων (Β’ 3749).
ιγ) Την υπό στοιχεία 105174/Ζ1/12-08-2020 διαπιστω-
τική πράξη της Υπουργού Παιδείας και Θρησκευμάτων 
(ΥΟΔΔ 650) περί παράτασης της θητείας του Πρύτανη 
και των τεσσάρων (4) Αντιπρυτάνεων του Α.Π.Θ. έως τη 
συμπλήρωση τεσσάρων (4) ακαδημαϊκών ετών, ήτοι έως 
31-08-2023.
ιδ) Το γεγονός ότι από τις διατάξεις της απόφασης 
αυτής δεν προκαλείται επιβάρυνση ούτε του κρατικού 
προϋπολογισμού, ούτε του προϋπολογισμού του Α.Π.Θ., 
αποφασίζει:
Α. Να εγκρίνει τη νέα διάρθρωση των Τομέων του Τμή-
ματος Ιατρικής του Α.Π.Θ., κατόπιν της συγχωνεύσεως τρι-
ών Τομέων με άλλους τρεις Τομείς του Τμήματος, ως εξής:
1) Τομέας Ανατομίας, Παθολογικής Ανατομικής, Ακτι-
νολογίας και Τεχνολογιών, ο οποίος καλύπτει τα εξής 
αντικείμενα: Ανατομία, Χειρουργική Ανατομία, Ιστολο-
γία-Εμβρυολογία, Παθολογική Ανατομική, Ιατροδικαστι-
κή, Ιατρική Φυσική, Εισαγωγή στην πληροφορική Η/Υ, 
Ιατρική Πληροφορική, Ακτινοδιαγνωστική και Κλινική 
Ακτινολογία. Ο Τομέας αυτός προέκυψε από την συγχώ-
νευση του Τομέα Ανατομικής/Παθολογικής Ανατομικής 
και του Τομέα Ακτινολογίας/Ιατρικής Φυσικής και Πληρο-
φορικής. Το σύνολο του διδακτικού και λοιπού προσω-
πικού των δυο συγχωνευομένων Τομέων υπάγεται στον 
νέο Τομέα. Τα Εργαστήρια των δυο συγχωνευομένων 
Τομέων υπάγονται αμετάβλητα στον νέο Τομέα.
2) Τομέας Φυσιολογίας, Φαρμακολογίας, Βιολογικών 
Επιστημών και Προληπτικής Ιατρικής, ο οποίος καλύπτει 
τα εξής αντικείμενα: Φυσιολογία, Φαρμακολογία, Κλινική 
Φαρμακολογία, Ιατρική Βιολογία, Ιατρική Στατιστική, Γε-
νετική, Βιολογική Χημεία, Ιατρική Μικροβιολογία-Ανοσο-
λογία, Υγιεινή, Βασική Ιατρική Διατροφολογία-Υγιεινή και 
Ιστορία της Ιατρικής. Ο Τομέας αυτός προέκυψε από την 
συγχώνευση του Τομέα Βιολογικών Επιστημών/Προλη-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36658 Τεύχος B’ 2786/30.06.2021
πτικής Ιατρικής και του Τομέα Φυσιολογίας/Φαρμακολο-
γίας. Το σύνολο του διδακτικού και λοιπού προσωπικού 
των δυο συγχωνευομένων Τομέων υπάγεται στον νέο 
Τομέα. Τα Εργαστήρια των δυο συγχωνευομένων Τομέ-
ων υπάγονται αμετάβλητα στον νέο Τομέα. Το Μουσείο 
Ιστορίας Ιατρικής υπάγεται αμετάβλητο στον νέο Τομέα.
3) Τομέας Παθολογίας, ο οποίος καλύπτει τα εξής 
αντικείμενα: Αιματολογία, Γαστρεντερολογία, Γαστρεντε-
ρολογία-Ηπατολογία, Δερματολογία-Αφροδισιολογία, 
Ενδοκρινολογία, Καρδιολογία, Νεφρολογία, Παθολογία, 
Πνευμονολογία, Ρευματολογία, Μοριακή Ιατρική.
4) Τομέας Χειρουργικής, ο οποίος καλύπτει τα εξής 
αντικείμενα: Καρδιοχειρουργική, Θωρακοχειρουργική, 
Καρδιοθωρακοχειρουργική, Θωρακοκαρδιοχειρουργι-
κή, Πλαστική Χειρουργική, Πλαστική και Επανορθωτική 
Χειρουργική, Αγγειοχειρουργική, Γενική Χειρουργική-
Αγγειοχειρουργική, Ορθοπεδική, Ορθοπεδική Παίδων, 
Ορθοπεδική-Μεταβολικές Παθήσεις Οστών, Χειρουρ-
γική Μεταμοσχεύσεων, Γενική Χειρουργική-Μεταμο-
σχεύσεις, Γενική Χειρουργική, Μαιευτική Γυναικολογία, 
Εμβρυολογία-Γενετική Στην Υποβοηθουμένη Αναπαρα-
γωγή, Μαιευτική Γυναικολογία Εμβρυομητρική Ιατρική, 
Μαιευτική Γυναικολογία-Περιγεννητική, Μαιευτική Γυ-
ναικολογία-Ανθρώπινη Αναπαραγωγή, Μαιευτική Γυναι-
κολογία - Υποβοηθουμενη Αναπαραγωγη, Μαιευτική 
Γυναικολογία - Ουρογυναικολογία, Ενδροκρινολογία 
Αναπαραγωγής, Αναισθησιολογία, Βιολογία Με Εξειδί-
κευση Στην Αναισθησιολογία, Ουρολογία, Ουρολογία-
Νευροουρολογία, Ουρολογία-Χειρουργική Ουρολογική 
Ογκολογία, Ουρολογία - Ανδρολογία, Εργοφυσιολογία, Επείγουσα Ιατρική.
5) Τομέας Υγείας Παιδιού, ο οποίος καλύπτει τα εξής 
αντικείμενα: Παιδιατρική, Νεογνολογία και Χειρουργική 
των Παίδων.
6) Τομέας Νευροεπιστημών και Αισθητηρίων Οργά-
νων, ο οποίος καλύπτει τα εξής αντικείμενα: Ψυχιατρική, 
Ψυχιατρική Παιδιού και Εφήβου, Νευρολογία, Νευροχει-
ρουργική, Ωτορινολαρυγγολογία, Οφθαλμολογία, Πειρα-
ματική Οφθαλμολογία και Μοριακή Ιατρική. Ο Τομέας 
αυτός προέκυψε από την συγχώνευση του Τομέα Νευ-ροεπιστημών και του Τομέα Αισθητηρίων Οργάνων. Το 
σύνολο του διδακτικού και λοιπού προσωπικού των δυο 
συγχωνευομένων Τομέων υπάγεται στον νέο Τομέα. Οι 
Κλινικές των δυο συγχωνευομένων Τομέων υπάγονται 
αμετάβλητες στον νέο Τομέα.
B. Την κατανομή των εργαστηρίων, κλινικών και μου-
σείων στους Τομείς αυτούς, ως εξής:
1) Στον Τομέα Ακτινολογίας, Ανατομίας, Παθολογικής 
Ανατομικής και Τεχνολογιών υπάγονται:
Εργαστήρια:1. Ανατομίας και Χειρουργικής Ανατομίας2. Μουσείου Ανατομείου
3. Ιστολογίας - Εμβρυολογίας και Ανθρωπολογίας
4. Γενικής Παθολογίας και Παθολογικής Ανατομικής5. Ιατροδικαστικής και Τοξικολογίας6. Εγκληματολογικό Μουσείο
7. Ιατρικής Φυσικής
8. Ακτινολογίας - Ακτινοδιαγνωστικής9. Ακτινοθεραπευτικής Ογκολογίας10. Ηλεκτρονικού Υπολογιστή, Ιατρικής Πληροφορικής 
και Βιοϊατρικής - Απεικονιστικών Τεχνολογιών
11. Α’ Εργαστήριο Πυρηνικής Ιατρικής (ανενεργό)12. Β’ Εργαστήριο Πυρηνικής Ιατρικής (ΑΧΕΠΑ)
13. Γ’ Εργαστήριο Πυρηνικής Ιατρικής (Παπαγεωργίου).
2) Στον Τομέα Βιολογικών Επιστημών, Φυσιολογίας, 
Φαρμακολογίας και Προληπτικής Ιατρικής υπάγονται:
Εργαστήρια:1. Α’ Εργαστήριο Ιατρικής Βιολογίας/Γενετικής2. Εργαστήριο Γενικής Βιολογίας3. Εργαστήριο Βιολογικής Χημείας4. Εργαστήριο Βιοχημείας (ΠΓΝΘ ΑΧΕΠΑ)5. Α’ Εργαστήριο Μικροβιολογίας6. Εργαστήριο Μικροβιολογίας (ΠΓΝΘ ΑΧΕΠΑ)7. Εργαστήριο Φυσιολογίας8. Εργαστήριο Πειραματικής Φυσιολογίας9. Α’ Εργαστήριο Φαρμακολογίας
10. Εργαστήριο Υγιεινής, Κοινωνικής-Προληπτικής 
Ιατρικής και Ιατρικής Στατιστικής
11. Εργαστήριο Πρωτοβάθμιας φροντίδας Υγείας, Γε-
νικής Ιατρικής και Έρευνας Υπηρεσιών Υγείας
12. Εργαστήριο Κλινικής ΦαρμακολογίαςΜουσεία:1. Μουσείο Ιστορίας Ιατρικής.3) Στον Τομέα Παθολογίας υπάγονται:Κλινικές και Εργαστήρια:1. Α’ Παθολογική Προπαιδευτική Κλινική2. Β’ Παθολογική Προπαιδευτική Κλινική3. Α’ Παθολογική Κλινική4. Β’ Παθολογική Κλινική5. Γ’ Παθολογική Κλινική6. Δ’ Παθολογική Κλινική7. Α’ Καρδιολογική Κλινική8. Β’ Καρδιολογική Κλινική9. Γ’ Καρδιολογική Κλινική
10. Νεφρολογική Κλινική11. Παθολογικής - Ογκολογίας
12. Α’ Δερματικών και Αφροδισίων Νοσημάτων
13. Β’ Δερματικών και Αφροδισίων Νοσημάτων14. Πνευμονολογική Κλινική15. Αναπνευστικής Ανεπάρκειας
16. Κλινική Μοριακής Ιατρικής
4) Στον Τομέα Χειρουργικής υπάγονται:Κλινικές και Εργαστήρια:
1. Α’ Χειρουργική Προπαιδευτική Κλινική
2. Β’ Χειρουργική Προπαιδευτική Κλινική3. Α’ Χειρουργική Κλινική4. Β’ Χειρουργική Κλινική
5. Γ’ Χειρουργική Κλινική
6. Δ’ Χειρουργική Κλινική7. Ε’ Χειρουργική Κλινική8. Αγγειοχειρουργική
9. Αναισθησιολογίας και Εντατικής Θεραπείας
10. Καρδιοθωρακοχειρουργική Κλινική11. Κλινική Πλαστικής Χειρουργικής12. Χειρουργική Κλινική Μεταμοσχεύσεων
13. Α’ Μαιευτική - Γυναικολογική Κλινική
14. Β’ Μαιευτική - Γυναικολογική Κλινική15. Γ’ Μαιευτική - Γυναικολογική Κλινική
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36659 Τεύχος B’ 2786/30.06.2021
16. Δ’ Μαιευτική - Γυναικολογική Κλινική
17. Α’ Ορθοπεδική Κλινική18. Β’ Ορθοπεδική Κλινική19. Γ’ Ορθοπεδική Κλινική20. Α’ Ουρολογική Κλινική21. Β’ Ουρολογική Κλινική22. Κλινική Επείγουσας Ιατρικής5) Στον Τομέα Υγείας Παιδιού υπάγονται:Κλινικές και Εργαστήρια:1. Α’ Παιδιατρική Κλινική2. Β’ Παιδιατρική Κλινική3. Γ’ Παιδιατρική Κλινική4. Δ’ Παιδιατρική Κλινική5. Α’ Νεογνολογική και Εντατικής Νοσηλείας Νεογνών6. Β’ Νεογνολογική Κλινική7. Α’ Χειρουργική Παίδων8. Β’ Χειρουργική Παίδων6) Στον Τομέα Νευροεπιστημών και Αισθητηρίων Ορ-
γάνων υπάγονται:
Κλινικές και Εργαστήρια:
1. Α’ Νευρολογική Κλινική
2. Β’ Νευρολογική Κλινική3. Γ’ Νευρολογική Κλινική
4. Α’ Ψυχιατρική Κλινική5. Β’ Ψυχιατρική Κλινική6. Γ’ Ψυχιατρική Κλινική7. Ψυχιατρική Κλινική Παιδιού και Εφήβου8. Α’ Νευροχειρουργική Κλινική9. Β’ Νευροχειρουργική κλινική10. Εργαστήριο Κλινικής Νευροφυσιολογίας11. Α’ Ωτορινολαρυγγολογική Κλινική12. Β’ Ωτορινολαρυγγολογική Κλινική13. Α’ Οφθαλμολογική Κλινική
14. Β’ Οφθαλμολογική Κλινική
15. Γ’ Οφθαλμολογική Κλινική
16. Εργαστήριο Πειραματικής Οφθαλμολογίας.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Θεσσαλονίκη, 9 Ιουνίου 2021
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ   
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 36660 Τεύχος B’ 2786/30.06.2021
*02027863006210008*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,